רוצה להיות מעורב בפעילות FIRST Robotics Competition אבל לא יודע איך ומהיכן להתחיל? לשימושך מידע אודות הערוצים האפשריים שבהם תוכל להשפיע ולסייע. בשם כל קהילת FIRST אנו מודים לך מראש על הנכונות והרצון לסייע ולעזור לילדים ובני נוער. הקמה של קבוצה הקמת קבוצת FIRST Robotics Competition היא חוויה מרגשת, מיוחדת ומתגמלת. זו חוויה המספקת לתלמידים, למדריכים, ולמאמנים הזדמנות מדהימה לפתח מיומנויות אשר ישרתו אותם לכל אורך חייהם. הצוות שלך ישתמש בכושר ההמצאה ההנדסי הקולקטיבי של הצוות, בעבודת צוות, במיומנויות פתרון בעיות, בנסיון מנהיגות, ובשיווק יצירתי על מנת לעצב, לבנות, ולהציג לראווה את היצירה שלכם. אתה תהיה חלק מקהילת FIRST, המהווה רשת רחבה של אנשים מכל רחבי העולם אשר פועלים ברוח המקצועיות האדיבה!
מעוניין להנחות קבוצה פעילה, להעניק השראה לתלמידים צעירים המעוניינים להחשף לעולם המדע והטכנולוגיה. במידה ויש לך את הסבלנות והסקרנות להוביל תלמידים להכרות עם עולמות חדשים, וודאי תמצא את עצמך משתלב ונהנה בקהילת FIRST.
אנו ממליצים לך בראש ובראשונה להגיע לתחרות הארצית כדי להתרשם מעוצמת החוויה.
כמו כן, הנך מוזמן לבדוק אילו קבוצות פועלות באזור שלי, וליצור קשר עם המנחה המוביל את הקבוצה על מנת שתוכל לבחון איזה ידע, כישורים ומיומנויות נדרשות לקבוצה. כמו כן, הנך מוזמן ליצור קשר עם צוות FIRST ישראל ואנו נשמח לחשוף בפנייך הזדמנויות לתרום מהידע והניסיון שלך לקבוצות השונות.
1. הגדר לעצמך מה סוג המעורבות - כמה זמן אני רוצה ויכול להשקיע? מה הערך המוסף שאני מביא לקבוצה?
2. צור קשר עם אחת מהקבוצות הפעילות באזור שלך.
5. תן לעצמך טפיחה של השכם. אתה משפיע על חייהם ועתידם של ילדים ובני נוער!
על מנת שקבוצת FIRST Robotics Competition תוכל לקחת חלק בתחרות הארצית עליה לגייס משאבים רבים, חלקם עבור מימון רכישת קיט FIRST Robotics Competition וייבואו לארץ. מעוניינים לאמץ קבוצה ולסייע לה במימון דמי ההשתתפות בתחרות הארצית? מעוניינים להצטרף לרשימת הארגונים, הקרנות, המוסדות והאנשים אשר תומכים בפעילות? אנו ממליצים לכם לבדוק אילו קבוצות פעילות באזור שלי וליצור קשר עם FIRST ישראל.
קבוצות FIRST Robotics Competition מתנהלות כארגון עובד לכל דבר המונה קפטן, מנכ"ל, צוותי עבודה בתחומים רבים ומגוונים ועוד ועוד. ככל ארגון, גם קבוצת FIRST Robotics Competition זקוקה למשאבים רבים החל מכלי עבודה, חומרים, הסעות, חולצות לחברי הצוות, מזון לשעות הקטנות של הלילה שבהן מבלים התלמידים במעבדה ועוד ועוד. מעוניין לתרום לקבוצה משאבים שיסייעו להם במהלך העונה? בדוק אילו קבוצות פעילות באזור שלך, התלמידים ישמחו לקבל את התמיכה.